**Óföldeák község Önkormányzata Képviselő-testületének**

**17/2017. (XII.15.) önkormányzati rendelete**

**az Önkormányzat 2018. évi**

**Költségvetési gazdálkodásának átmeneti viteléről**

Óföldeák község Önkormányzata Képviselő-testülete a helyi önkormányzatok és szervei, a köztársasági megbízottak, valamint az egyes centrális alárendeltségű szervek feladata- és hatásköreiről szóló 1991. évi XX. Törvény 139. §. (1) bekezdés 1. pontjában, az Államháztartásról szóló 2011. évi CXCV tv 25. §. alapján kapott felhatalmazás alapján, az Alaptörvény 32. cikk (1) bekezdés f. pontjában meghatározott költségvetés készítés feladatkörében eljárva a következőket rendeli el:

**1. §.** /1/ A Képviselő-testület felhatalmazza a polgármestert - az Óföldeák község Önkormányzata 2018. évi végleges költségvetés hatályba lépésének napjáig – a helyi önkormányzat költségvetését megillető bevételeknek a hatályos jogszabályok szerinti beszedésére és az előző évi kiadási előirányzatokon belül a kiadások arányos teljesítésére.

/2/ Az önkormányzat működési kiadásai az előző évi időarányos kiadási előirányzatokon belül, kizárólag az üzemeltetéshez és a működéshez szükséges mértékben teljesíthetők.

/3/ Az előző években teljesített, de a 2018. évre áthúzódó kifizetések szerződés szerint teljesíthetőek.

**2. §.** A személyi jellegű kiadásokat érintően az egyéb adható juttatások a 2018. évi költségvetés elfogadása után érvényesíthetők

**3. §.**  A rendelet 2018. január 1. napján lép hatályba. Óföldeák község Önkormányzata költségvetési rendeletének elfogadásával egyidejűleg e rendelet hatályát veszti.

**Simonné Sinkó Erika Rákóczi Edit**

polgármester jegyző

Záradék: A rendeletet a képviselő-testület a 2017. december 14-i ülésén fogadta el. A rendelet 2017. december 15. napján hirdetőtáblán történő kifüggesztéssel került kihirdetésre.

Óföldeák, 2017. december 15.

**Rákóczi Edit**

jegyző